ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
‘ஒரே சுகாதாரம்: மிகச்சிறந்த சுகாதாரத்திற்கு ஒருங்கிணைந்த, கூட்டான, பல்துறை அணுகுமுறை’ என்பது குறித்து சிஐஐ பங்குதாரர் உச்சி மாநாடு 2023-ல் மத்திய சுகாதாரத்துறை அமைச்சர் டாக்டர் மன்சுக் மாண்டவியா உரையாற்றினார்
ஒட்டுமொத்தமான, ஒருங்கிணைந்த சூழல் மற்றும் இயற்கைக்கு உகந்த கொள்கை உருவாக்கம் என்பதை உலக சுகாதாரம் மற்றும் ஆரோக்கியத்திற்கான ஒரே குடும்பம் என்ற நமது தத்துவத்துடன் இணைத்து “ஒரே பூமி ஒரே சுகாதாரம்” என்ற தொலைநோக்குப் பார்வையை செயல்படுத்துவதில் இந்தியா தலைமையேற்கும் தருணம் இதுவாகும். பிரதமர் திரு நரேந்திர மோடி தலைமையின் கீழ், புதிய ஆராய்ச்சி மற்றும் தொழில்நுட்ப ஆதரவுடனான தீர்வுகளை முன்னிலைப்படுத்துவது வணிக ரீதியாக சாத்தியமாவதுடன், அனைவருக்கும் ஏற்புடையதாகவும் மாற்றும் வலுவான அரசியல் உறுதியை இந்தியா பெற்றுள்ளது. புதுதில்லியில் இன்று ‘ஒரே சுகாதாரம்: மிகச்சிறந்த சுகாதாரத்திற்கு ஒருங்கிணைந்த, கூட்டான, பலதுறை அணுகுமுறை’ என்பது குறித்து சிஐஐ பங்குதாரர் உச்சி மாநாடு 2023-ல் உரையாற்றிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இதனைத் தெரிவித்தார்.
தங்களைப்பற்றி மட்டுமே சிந்திக்காமல், உலக அளவில் கூட்டான செயல்பாடுகள் பற்றி சிந்திப்பவர்களால் மட்டுமே “ஒரே பூமி ஒரே சுகாதாரம்” என்பது சாத்தியமாகும் என்று அவர் மேலும் தெரிவித்தார். ஒரு நாட்டின் சுகாதாரமும், ஆரோக்கியமும் மற்றொரு நாட்டில் தாக்கத்தை ஏற்படுத்துவதால் சுகாதாரத்துறை என்பது ஒரு நாட்டின் வரம்புக்கு உட்பட்டதாக இருக்க இயலாது என்று டாக்டர் மாண்டவியா கூறினார். ஒருவரையொருவர் சார்ந்திருக்கும் உலகத்தில் நாம் வாழ்கிறோம். உலகளாவிய பெருந்தொற்று எந்தவொரு நாட்டையும் விட்டுவிடவில்லை என்று அவர் குறிப்பிட்டார்.
சுகாதார கவனிப்பை அதிகப்படுத்துவதற்காக மக்கள் மருந்தக மையங்கள், நகர்ப்புற சுகாதார மையம், ஆயுஷ்மான் பாரத் மூலம் குறைந்த செலவில் மருந்துகள் கிடைக்கச்செய்யும் அரசின் முன்முயற்சிகளை இந்த மாநாட்டில் பங்கேற்ற உரையாளர்கள் பாராட்டினர்.
இந்த மாநாட்டில் சிஐஐ அமைப்பின் பல்வேறு பிரிவுகளுக்குத் தலைமையேற்றுள்ள டாக்டர் நரேஷ் ட்ரெஹான், டாக்டர் ராஜேஷ் ஜெயின், டாக்டர் சுசித்ரா எல்லா உள்ளிட்டோர் கலந்துகொண்டனர்.
பழங்குடியினர் நலத்துறை அமைச்சகம்
பழங்குடியினர் வர்த்தகத்தை மின்னணு மயமாக்க ட்ரைஃபெடின் நடவடிக்கை
மத்திய பழங்குடியினர் நல அமைச்சகத்தின் கீழ் செயல்படும் ட்ரைஃபெட் நிறுவனம், பழங்குடியினத்தைச் சேர்ந்த ஏறத்தாழ 50 லட்சம் வனபொருள் சேகரிப்பாளர்களின் வர்த்தகத்தை மேம்படுத்துவதற்காக பல்வேறு நடவடிக்கைகளை எடுத்து வருகிறது. நிதி ஆய்வின்படி இந்த வர்த்தகத்தின் மதிப்பு ஆண்டுக்கு ரூ.2 லட்சம் கோடியாகும். இந்தப் பணிகளை மேலும் மேம்படுத்துவதற்கும், இந்த வர்த்தகத்திற்கான சரியான தளsத்தை ஏற்படுத்துவதற்கும், மின்னணு சந்தை வாயிலாக பழங்குடியின உற்பத்தியாளர்களை, உள்நாட்டு மற்றும் சர்வதேச சந்தைகளை சென்றடையச் செய்வதற்கும் டிஜிட்டல் வர்த்தகத்திற்கான நடவடிக்கைகளை முடுக்கிவிட்டுள்ளது. இதன் ஒரு பகுதியாக பழங்குடியின கலைஞர்களின் கலைப்பொருட்களை பார்வையிடுவதற்கு இணைய தளம் ஒன்று உருவாக்கப்பட்டுள்ளது. இந்த இணைய தளத்தின் முகவரி https://trifed.tribal.gov.in/
மின்னணு வர்த்தகத்திற்கான போர்ட்டல் ஒன்றையும், ட்ரைஃபெட் நிறுவனம் உருவாக்கியுள்ளது. இதன் முகவரி https://www.tribesindia.com/
பிரதமர் அலுவலகம்
மக்கள் பத்ம விருது பெற்ற துலாரி தேவியின் பரிசுக்கு பிரதமர் நன்றி
மக்கள் பத்ம விருது பெற்ற துலாரி தேவி அவர்கள் அளித்த பரிசுக்கு பிரதமர் திரு. நரேந்திர மோடி நன்றி தெரிவித்துள்ளார்.
அவர் தனது டுவிட்டரில் கூறியிருப்பதாவது;
"மக்கள் பத்ம #PeoplesPadma விருது பெற்றவர்களில் துலாரி தேவி அவர்களும் ஒருவர். அவர் பீகாரில் உள்ள மதுபானியைச் சேர்ந்த திறமையானக் கலைஞர்.
விழாவிற்குப் பிறகு விருது பெற்றவர்களுடனான முறைசாரா சந்திப்பின்போது, அவர் தனது கலைப்படைப்பை எனக்குப் பரிசாக வழங்கினார். அவரது இந்தச் செயல் எனது மனதைத் தொட்டது. அவருக்கு எனது நன்றி”, என்று கூறியுள்ளார்.
(
குடியரசுத் தலைவர் செயலகம்
பத்ம விருதுகள் 2023-ஐ வழங்கினார் குடியரசுத் தலைவர்
2023-ம் ஆண்டிற்கான 3 பத்ம விபூஷன், 5 பத்ம பூஷன் மற்றும் 47 பத்மஸ்ரீ விருதுகளை குடியரசுத் தலைவர் மாளிகையில் இன்று மாலை  நடைபெற்ற நிகழ்வில் திருமதி திரௌபதி முர்மு வழங்கி சிறப்பித்தார்.
இதில் பிரதமர், குடியரசுத் துணைத் தலைவர் மற்றும் உள்துறை அமைச்சர் உள்ளிட்ட பிற அமைச்சர்கள் கலந்துகொண்டனர்.
விருது பெற்றவர்களின் விவரங்களை கீழ்க்கண்ட லிங்கை கிளிக் செய்வதன் மூலம் காணலாம் https://static.pib.gov.in/WriteReadData/specificdocs/documents/2023/apr/doc202345178301.pdf.
அறிவியல் மற்றும் தொழில்நுட்பத்துறை
அமெரிக்காவில் நடைபெற உள்ள உலக தூய்மை எரிசக்தி செயல் அமைப்பு கூட்டத்தில் பிரதமர் நரேந்திர மோடியின் தொலைநோக்கு திட்டத்தை உலகத்தின் முன் சமர்ப்பிக்கும் வாய்ப்பை இந்தியா பெறவிருக்கிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
அமெரிக்காவில் நடைபெற உள்ள உலக தூய்மை எரிசக்தி செயல் அமைப்பு கூட்டத்தில் பிரதமர் நரேந்திர மோடியின் தொலைநோக்கு திட்டத்தை உலகத்தின் முன் சமர்ப்பிக்கும் வாய்ப்பை இந்தியா பெறவிருக்கிறது என்று மத்திய அறிவியல் மற்றும் தொழில்நுட்பத்துறை இணையமைச்சர்  புவி அறிவியல் துறை இணையமைச்சர்  டாக்டர் ஜிதேந்திர சிங் கூறியுள்ளார்.
அமைச்சர்கள் நிலையிலான கூட்டு உயர்நிலைக்குழுவின் தலைவராக அமெரிக்காவில் 5 நாள் அரசுமுறைப் பயணம் மேற்கொள்ள புறப்படுவதற்கு முன் செய்தியாளர்களிடம் பேசிய டாக்டர் ஜிதேந்திர சிங், இந்த அமைப்பு பல்வேறு நாடுகளைச் சேர்ந்த 30 அமைச்சர்கள், நூற்றுக்கணக்கான தலைமை நிர்வாக அதிகாரிகள், வணிகத் தலைவர்கள், விஞ்ஞானிகள், கல்வியாளர்கள் உட்பட அனைத்து தரப்பினரையும் ஒருங்கிணைத்து கொண்டுவரும் என்றார். தூய்மை எரிசக்தி தொடர்பான பிரச்சனைகளில் பிரதமர் மோடி தலைமையின் கீழ், இந்தியாவால் முன்மொழியப்பட்டதற்கு இது ஓர் அங்கீகாரமாகவும் உள்ளது என்று அவர் கூறினார்.
இந்தியாவின் 75 வது சுதந்திரத்தினத்தன்று  தேசிய ஹைட்ரஜன் இயக்கத்தை பிரதமர் மோடி தொடங்கிவைத்ததாக டாக்டர் ஜிதேந்திர சிங் கூறினார். இந்த இயக்கம், அரசின் பருவ நிலை இலக்குகளை எட்டுதல், இந்தியாவை பசுமை ஹைட்ரஜன் குவி மையமாக மாற்றுதல் ஆகியவற்றுக்கு உதவி செய்வதை நோக்கமாக கொண்டது என்றும் இது 2030க்குள் 5 மில்லியன் டன் பசுமை ஹைட்ரஜன் உற்பத்தி என்ற இலக்கை எட்ட உதவும் என்றும் அவர் கூறினார்.
உள்நாட்டிலும், வெளிநாடுகளிலும் தூய்மை எரிசக்தி தொழில்நுட்பங்களில் அண்மையில் ஏற்பட்டுள்ள சாதனைகள் பின்னணியில், உலக தூய்மை எரிசக்தி செயல் அமைப்பின் தொடக்க அமர்வு மற்றும் வட்டமேசை கூட்டங்களில் மிகவும் நெருக்கமான தொடர்புகளை தாம் எதிர்நோக்கி இருப்பதாக டாக்டர் ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1860529
பாதுகாப்பு அமைச்சகம்
பெங்களூருவில் 75-வது ராணுவ தினத்தின் ஒருபகுதியாக சவுர்யா சந்தியா நிகழ்ச்சியில் மத்திய பாதுகாப்பு அமைச்சர் பங்கேற்பு: ஆயுதப்படையினர் தங்களின் நிகரற்ற துணிச்சல் மற்றும் தியாகத்தால், பிராந்திய ஒருமைப்பாடு மற்றும் தொன்மைவாய்ந்த பாரம்பரியத்தை உறுதி செய்வதாக புகழாரம்
75-வது ராணுவ தினத்தை யொட்டி, 2023, ஜனவரி 15ம் தேதி பெங்களூருவில் நடைபெற்ற இந்திய ராணுவத்தின் வீரம் மற்றும் சாகசங்களை உள்ளடக்கிய சவுர்யா சந்தியா நிகழ்ச்சியில் மத்திய பாதுகாப்பு அமைச்சர் திரு. ராஜ்நாத் சிங் கலந்துகொண்டார்.
இதில் பாதுகாப்பு தலைமை தளபதி அனில் சவ்ஹான், ராணுவ தலைமை தளபதி மனோஜ் பாண்டே, துணை தளபதி பிஎஸ் ராஜூ, மூத்த ராணுவ அதிகாரிகள், அவர்களது குடும்பத்தினர் உள்ளிட்ட பலர் கலந்துகொண்டனர்.
அனைவருக்கும் ராணுவ தின வாழ்த்துக்களைத் தெரிவித்து, தமது உரையைத் தொடங்கிய திரு. ராஜ்நாத் சிங், சுதந்திர இந்தியாவின் முதல் ராணுவ தலைமை தளபதியாக பணியாற்றிய கே.எம். கரியப்பா, கர்நாடகாவைச் சேர்ந்தவர் என்பதையும், இந்திய ராணுவத்தை பலப்படுத்தியதில், அவரது இன்றியமையாதப் பங்களிப்பையும் நினைவுகூர்ந்தார்.
சுதந்திரம் அடைந்தது முதல் இதுநாள் வரை, பிராந்திய ஒருமைப்பாட்டை உறுதி செய்வதைத் தலையாயக் கடமையாகக் கொண்டு பணியாற்றிவரும் ஆயுதப்படையினர், எந்த சூழ்நிலையையும் எதிர்கொண்டு முறையடிக்கும் வல்லமை மிக்கவர்களாக இருப்பதற்காகவும் பாராட்டு தெரிவித்தார். குறிப்பாக மேற்கு மற்றும் வடக்கு பிராந்திய எல்லைகளில் பணியாற்றும் வீரர்கள், அனைத்து சவால்களையும் வெற்றிகரமாக முறியடித்து வருவதாகவும், தங்களது நிகரற்ற துணிச்சல், தியாகம் ஆகியவற்றின் மூலம் நாட்டின் தொன்மைவாய்ந்த பாரம்பரியத்தை நிலைநாட்டி வருவதாகவும் அமைச்சர் கூறினார்.
சர்வதேச அளவில், வலிமையான ராணுவத்தை பெற்ற நாடாக இந்தியா திகழ்வதாகவும், வீரம், விசுவாசம், ஒழுக்கம் ஆகியவற்றை பறைசாற்றும் இந்திய ஆயுதப் படை, நாட்டின் வலிமையான மற்றும் நம்பிக்கைத் தூணாக இருப்பதாகவும் பெருமிதம் தெரிவித்தார்.
சமூகம், அரசியல், பொருளாதாரம் என அனைத்திலும் அண்மைகாலமாக வியக்கத்தகு மாற்றங்கள் நிகழ்ந்திருப்பதைக் குறிப்பிட்ட அவர், இதற்கு ஏற்ப பாதுகாப்பு சவால்களும் மாறியிருப்பதையும் சுட்டிக்காட்டினார். இவற்றை முறியடிப்பதற்காக, டிரோன்கள், நீருக்கு அடியில் செல்லும் டிரோன்கள் மற்றும் ஆயுதங்கள் தற்போது செயற்கை நுண்ணறிவுத்துறையால் பயன்படுத்தப்படுவதாகவும் கூறினார். எனவே இந்த சகாப்தம் தொழில்நுட்பங்களை உள்ளடக்கிய சகாப்தமாக இருக்கிறது. ஏனெனில், தொழில்நுட்ப முன்னேற்றங்கள் இந்த சவால்களை அதிகரித்துள்ளன எனவும் திரு. ராஜ்நாத் சிங் தெரிவித்தார்.
பாதுகாப்புத் துறையில் சக்திவாய்ந்த உபகரணங்களை உருவாக்குவதில், மத்திய அரசு எப்போதும் கவனம் செலுத்தி வருவதாகக் குறிப்பிட்ட அவர், அதுவே நாட்டின் மேம்பாட்டிற்கு தற்போது முக்கியப் பங்காற்றிவருவதாகவும் கூறினார். நமது பாதுகாப்புத்துறை வலிமையானதாக இருப்பதால்தான், இந்தியா உலகின் சக்திவாய்ந்த மிப்பெரிய பொருளாதாரமாக மாறியிருப்பதாகவும் பெருமிதம் தெரிவித்தார். கடந்த நிதியாண்டில், 83.57 பில்லியன் டாலர் அளவுக்கு, அன்னிய நேரடி முதலீடு பெற்று இந்தியா சாதனை படைத்திருப்பதையும் திரு. ராஜ்நாத் சிங் நினைவுகூர்ந்தார்.
75-வது ராணுவ தினத்தின் ஒருபகுதியாக இந்த நிகழ்ச்சி நடத்தப்படுகிறது. மக்களின் பங்களிப்பை அதிகரித்து, இளைஞர்கள் நமது ராணுவம் குறித்து தெரிந்துகொள்ள ஏதுவாக, தலைநகர் டெல்லியை விட்டு வெளியே இந்த நிகழ்ச்சி நடத்தப்படுவது இதுவே முதன்முறையாகும். இந்த நிகழ்ச்சியில் ராணுவத்தினரின் விமானம் மற்றும் ஹெலிகாப்டர், சாகசங்களுக்கும் ஏற்பாடு செய்யப்பட்டிருந்தது.
பிரதமர் அலுவலகம்
பாராலிம்பிக்ஸ் பேட்மிண்டன் போட்டியில் வெள்ளிப் பதக்கம் வென்ற சுஹாஸ் யாதிராஜூக்கு பிரதமர் பாராட்டு
டோக்கியோவில் நடைபெற்று வரும் பாராலிம்பிக்ஸ் போட்டியின் பேட்மிண்டன் பிரிவில் வெள்ளிப் பதக்கம் வென்ற சுஹாஸ் யாதிராஜூக்கு பிரதமர் திரு நரேந்திர மோடி பாராட்டு தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“சேவை மற்றும் விளையாட்டின் அருமையான சங்கமம். சுஹாஸ் யாதிராஜ், ஒட்டுமொத்த நாட்டின் மனநிலையை தன்னகத்தே கொண்டுள்ளார். அவரது தலைசிறந்த விளையாட்டு செயல்திறனுக்கு நன்றி. பேட்மிண்டனில் வெள்ளிப்பதக்கம் வென்றதற்காக அவருக்கு வாழ்த்துகள். அவரது எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
-----
(
ரசாயனம் மற்றும் உரங்கள் அமைச்சகம்
தால்ச்சர் உர நிறுவனத்தில் ராஷ்ட்ரிய ரசாயனங்கள் மற்றும் உர நிறுவனத்தின் சம பங்குகளை முதலீடு செய்ய அமைச்சரவை ஒப்புதல்
ராஷ்ட்ரிய ரசாயனங்கள் மற்றும் உர நிறுவனத்தால் தால்ச்சர் உர நிறுவனத்தில் அமைக்கப்படவுள்ள நிலக்கரி வாயு அடிப்படையிலான உரத் தயாரிப்புத் திட்டத்திற்கு ஆகும் மொத்த செலவில் சுமார் 29.67 சதவீதமான ரூ.1033.54 கோடி சமபங்கு முதலீடு செய்யும் உரத் துறையின் முன்மொழிவுக்கு பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தால்ச்சர் திட்டத்தை மறுசீரமைப்பு செய்வது, பொதுத் துறை நிறுவனங்கள் மூலம் அரசிடமிருந்து உரப் பிரிவுக்கு பெரும் முதலீடு கிடைப்பதை உறுதிச் செய்வதாக இருக்கும். இது வேலைவாய்ப்புகளை உருவாக்குவதோடு, மாநிலம் மற்றும் கிழக்கு மண்டல பொருளாதாரத்தை அதிகப்படுத்தும். இந்த உர நிறுவனத்தை மறுசீரமைப்பது, யூரியாவின் உள்நாட்டு உற்பத்தி அதிகரிப்பதை உறுதி செய்வதோடு, யூரியாவின் தற்சார்புக்கும் வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 44.61 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,06,63,147 பேர் குணமடைந்துள்ளனர்.
குணமடைந்தவர்களின் விழுக்காடு 97.39 சதவீதமாகும்.
கடந்த 24 மணி நேரத்தில் 41,678 பேர் குணமடைந்துள்ளனர்.
கடந்த 24 மணி நேரத்தில் 43,654 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,99,436 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.27 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.36 சதவீதமாக உள்ளது.
தினசரி தொற்று உறுதி வீதம் தொடர்ந்து 5 சதவீதத்திற்கும் குறைவாக 2.51 சதவீதமாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.09 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739719
PIB Headquarters
கொவிட்-19 - பிஐபி செய்தித் தொகுப்பு
11.08.2020
கொவிட்-19 - பிஐபி செய்தித் தொகுப்பு
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· பிரதமர் அலுவலகம்
· விண்வெளித்துறை
· தேர்தல் ஆணையம்
· விவசாயத்துறை அமைச்சகம்
· ரசாயனம் மற்றும் உரங்கள் அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பெருநிறுவனங்கள் விவகாரங்கள் அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· தகவல் மற்றும் ஒலிபரப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· எரிசக்தி அமைச்சகம்
· ரெயில்வே அமைச்சகம்
· அறிவியல் மற்றும் தொழில்நுட்பத்துறை
· புள்ளியியல் மற்றும் திட்ட அமலாக்கம் அமைச்சகம்
· பழங்குடியினர் நலத்துறை அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
· இந்திய அரசின் முதன்மை அறிவியல் ஆலோசகரின் அலுவலகம்
(
பிரதமர் அலுவலகம்
நாட்டு நாட்டு திரைப்படப் பாடலை கொண்டாடிய ஜெர்மனி தூதரகத்திற்குப் பிரதமர் பாராட்டு
தமிழ் உட்பட பல்வேறு மொழிகளில் வெளியான நாட்டு நாட்டு திரைப்படப் பாடலுக்கு ஆஸ்கர் விருது கிடைத்துள்ள நிலையில், இதனை ஜெர்மனி தூதரகம் கொண்டாடி வீடியோ வெளியிட்டியிருப்பதற்கு பிரதமர் திரு.நரேந்திர மோடி பாராட்டுத் தெரிவித்துள்ளார். இந்தியா மற்றும் பூடானுக்கான ஜெர்மனி தூதர் டாக்டர் பிலிப் அக்கர்மென் மற்றும் அவரது தூதரக உறுப்பினர்கள் கொண்டாடிய வீடியோவை பதிவிட்டு பிரதமர் பாராட்டுத் தெரிவித்துள்ளார். இந்த வீடியோ காட்சிகள் தில்லியில் பதிவு செய்யப்பட்டதாகும்.
முன்னதாக கடந்த பிப்ரவரி மாதம் இந்தியாவுக்கான கொரிய தூதரகம் நாட்டு நாட்டு பாடலை கொண்டாடும் விதமாக வீடியோ வெளியிட்டது குறிப்பிடத்தக்கது.
ஜெர்மனி தூதருக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“இந்தியாவின் வண்ணங்கள் மற்றும் விருப்பங்கள்! ஜெர்மானியர்கள் நன்றாக நடனமாடினார்கள்!”.
குடியரசுத் துணைத் தலைவர் செயலகம்
முன்னாள் குடியரசுத்தலைவர் திரு ராம்நாத் கோவிந்துக்கு குடியரசு துணைத்தலைவர் பிறந்தநாள் வாழ்த்து
இந்தியாவின் முன்னாள் குடியரசுத்தலைவர் திரு. ராம்நாத் கோவிந்துக்கு குடியரசு துணைத்தலைவர் திரு ஜக்தீப் தன்கர் பிறந்தநாள் வாழ்த்துகளைத் தெரிவித்துள்ளார்.
சமூக ஊடக எக்ஸ் தள பதிவில், குடியரசு துணைத்தலைவர் தெரிவித்திருப்பதாவது:
“இந்தியாவின் முன்னாள் குடியரசுத்தலைவர் திரு ராம்நாத் கோவிந்த் அவர்களுக்கு பிறந்தநாள் வாழ்த்துகள். நமது தேசத்திற்கு பெரிதும் பயனளிக்கும் தலைமையுடன், பெருந்தன்மை, விவேகம் மற்றும் விடாமுயற்சியின் அடையாளமாக அவர் விளங்குகிறார். அவர் நீண்ட ஆயுளுடன் ஆரோக்கியமாக வாழட்டும்.”
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாக சீர்திருத்தம் மற்றும் பொதுமக்கள் குறைபாடுகள் துறையில் 2018 மே 16 முதல் தூய்மை இருவாரகால இயக்கம்
மத்திய பணியாளர், பொது மக்கள் குறைபாடுகள் மற்றும் ஓய்வூதிய அமைச்சகத்தின் நிர்வாகச் சீர்திருத்தங்கள் மற்றும் பொது மக்கள் குறைபாடுகள் துறையின் வளாகங்களில் 2018 மே 16 முதல் 31 வரை இருவார தூய்மைப் பணிகள் மேற்கொள்ளப்பட உள்ளன. புதுதில்லி மக்களவைத் தொகுதி நாடாளுமன்ற உறுப்பினரும் பணியாளர், பொதுமக்கள் குறைபாடுகள், சட்டம் மற்றும் நீதிக்கான நாடாளுமன்ற நிலைக்குழு உறுப்பினருமான திருமதி மீனாட்சி லேகி, நாளை சர்தார் படேல் பவனில் இந்தப் பணிகளைத் தொடங்கி வைத்து, துறை அதிகாரிகள் மற்றும் பணியாளர்களிடையே தூய்மை குறித்த விழிப்புணர்வை ஏற்படுத்துகிறார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த 21ஆவது அமைச்சர்கள் குழுக் கூட்டம் டாக்டர் ஹர்ஷ் வர்தன் தலைமையில் நடைபெற்றது
"கொவிட்-19 தொற்றுக்கு எதிரான போராட்டத்தில், இந்தியா தனது ஸ்திரமான நடவடிக்கைகளால் நோயின் தாக்கத்தைக் குறைத்துள்ளது"
"எதிர்வரும் பண்டிகைக் காலங்களிலும், குளிர் மாதங்களிலும் கொவிட் சரியான நடத்தை முறையை அனைவரும் பின்பற்ற வேண்டும்"
கொவிட்-19 குறித்த 21ஆவது உயர்மட்ட அமைச்சர்கள் குழுக் கூட்டம், மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் தலைமையில் காணொலிக் காட்சி வாயிலாக இன்று நடைபெற்றது. இந்தக் கூட்டத்தில் மத்திய வெளியுறவுத்துறை அமைச்சர் டாக்டர் எஸ் ஜெய்சங்கர், விமான போக்குவரத்துத் துறை அமைச்சர் திரு ஹர்தீப் எஸ் பூரி, கப்பல் போக்குவரத்துத் துறை அமைச்சர் திரு மன்சுக் லால் மாண்டவியா, சுகாதார மற்றும் மக்கள் நல்வாழ்வுத் துறை இணை அமைச்சர் திரு அஸ்வினி குமார் சௌபே மற்றும் நிதி ஆயோக் திட்டத்தின் சுகாதார பிரதிநிதி டாக்டர் வினோத் கே பால் ஆகியோர் கலந்து கொண்டனர்.
நிகழ்ச்சியில் பேசிய டாக்டர் ஹர்ஷ் வர்தன், கடந்த ஆறு மாதங்களாகக் கொரோனாவுக்கு எதிரான போராட்டத்தில் ஈடுபட்டு வரும் போராளிகளுக்குத் தமது நன்றிகளைத் தெரிவித்துக் கொண்டார். கொவிட்-19 தொற்றுக்கு எதிரான போராட்டத்தில், இந்தியா தனது ஸ்திரமான நடவடிக்கைகளால் நோயின் தாக்கத்தைக் குறைத்துள்ளதாக அவர் தெரிவித்தார்.
"62,27,295 பேர் இந்தியாவில் கொரோனாவிலிருந்து குணம் அடைந்துள்ளனர். இதனால் நாட்டில் குணமடைந்தவர்களின் சதவீதம் 86.88-ஆக உயர்ந்துள்ளது. உலகிலேயே இதுதான் அதிகமானது " என்று அவர் கூறினார். கொரோனாவால் ஏற்படும் இழப்புகளில் உலகிலேயே மிகக் குறைந்த அளவான 1.53 சதவீதத்தில் இந்தியா இருப்பதாக அவர் மேலும் தெரிவித்தார். மேலும், "நாட்டில் உள்ள மருத்துவப் பரிசோதனை நிலையங்கள் 1927- ஆக உயர்ந்துள்ளது. இதன் மூலம் நாள் ஒன்றுக்கு 1.5 மில்லியன் பரிசோதனைகள் செய்யப்படுகின்றன. கடந்த 24 மணி நேரத்தில் சுமார் 11 லட்சம் மாதிரிகள் பரிசோதனை செய்யப்பட்டன" என்று அமைச்சர் டாக்டர் ஹர்ஷ்வர்தன் குறிப்பிட்டார்.
வரவிருக்கும் பண்டிகை காலங்களிலும் அதைத் தொடர்ந்த குளிர் மாதங்களிலும் கொவிட் சரியான நடத்தை முறையை அனைவரும் பின்பற்ற வேண்டும் என்று அவர் வேண்டுகோள் விடுத்தார். பண்டிகைக் கொண்டாட்டத்தின்போது தொற்றின் பரவலைக் கட்டுப்படுத்தும் விதமாக, பிரதமர் திரு நரேந்திர மோடி, நாடு முழுவதும் கொவிட் சரியான நடத்தை முறைக்கான மக்கள் இயக்க உறுதிமொழி பிரச்சாரத்தை துவக்கி இருக்கிறார் என்றும் அமைச்சர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663968
பெண்கள் மற்றும் குழந்தை நலன் அமைச்சகம்
பணியிடங்களில் பெண்கள் எதிர்கொள்ளும் பாலியல் தொல்லைகளுக்கு எதிரான நடவடிக்கைகள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய மகளிர் மற்றும் குழந்தைகள் மேம்பாட்டு அமைச்சர் திரு ஸ்மிரிதி ஜுபின் இரானி, கீழ்காணும் தகவல்களை அளித்தார்.
பணியிடங்களில் பெண்கள் எதிர்கொள்ளும் பாலியல் தொல்லைகளை தடுத்து, பாதுகாப்பான பணி சூழ்நிலையை அவர்களுக்கு வழங்குவதற்காக பணியிடங்களில் பெண்களுக்கு இழைக்கப்படும் பாலியல் தொல்லை  சட்டம், 2013- ஐ இந்திய அரசு நிறைவேற்றியுள்ளது.
இச்சட்டத்தை சிறப்பாக செயல்படுத்தும் வகையிலும், விழிப்புணர்வை ஏற்படுத்தும் நோக்கிலும், கையேடு மற்றும் பயிற்சி திட்டம் ஒன்றை மகளிர் மற்றும் குழந்தைகள் மேம்பாட்டு அமைச்சகம் உருவாக்கியது. மேலும், பாலியல் குற்றங்களை விசாரிப்பதற்காக 1023 விரைவு நீதிமன்றங்களை உருவாக்க திட்டமிடப்பட்டுள்ளது.
வன்முறை மற்றும் இன்னல்களால் பாதிக்கப்பட்ட பெண்கள் பல்வேறு வகையான சேவைகளை  ஆகியவற்றை ஒரே இடத்தில் பெறும் வகையில், 700 மையங்கள், 35 மாநிலங்கள் மற்றும் யூனியன் பிரதேசங்களில் செயல்பட்டு வருகின்றன.
தமிழ்நாட்டில் 39 மையங்கள் அமைக்க அனுமதி அளிக்கப்பட்டுள்ள நிலையில், 32 மையங்கள் தற்போது செயல்பட்டு வருகின்றன.
மகளிர் தொழில்முனைவோருக்கான ஆன்லைன் சந்தைப்படுத்துதல் தளமாக “மகிளா இ-ஹாட்” செயல்பட்டுவருகிறது. நாடு முழுவதிலும் இருந்து 321 மகளிர் தொழில்முனைவோர் இதில் இணைந்துள்ள நிலையில், தமிழகத்தில் இருந்து எட்டு பேர் இணைந்துள்ளனர்.
திருமணமாகும் வயது மற்றும் தாய்மையடைதலோடு சுகாதாரம், குழந்தை இறப்பு விகிதம், தாய்மார்கள் இறப்பு விகிதம், கருத்தரித்தல் விகிதம், பாலின விகிதம் உள்ளிட்டவற்றை ஒப்பிட்டு ஆய்வு செய்வதற்காக பணிக்குழு ஒன்றையும் அரசு அமைத்துள்ளது.
குழந்தைகளுக்கு உரிய ஊட்டச்சத்து கிடைப்பதை உறுதி செய்வதற்காக மாநில அரசுகளுடன் இணைந்து பல்வேறு நடவடிக்கைகளை மத்திய அரசு எடுத்து வருகிறது. உணவுப் பாதுகாப்பு மற்றும் தரநிலைகள் சட்டம், 2006-ன் படி தரமான ஊட்டச்சத்து, குழந்தைகளுக்கு கிடைப்பதை உறுதி செய்யுமாறு மாநிலங்கள் கேட்டுக்கொள்ளப்பட்டுள்ளன. அங்கன்வாடி மையங்களை மேம்படுத்தும் பணியும் நடைப்பெற்று வருகிறது.
கொவிட்-19-ன் போது, குழந்தைகள், பெண்கள் மற்றும் பாலூட்டும் தாய்மார்கள் போன்ற பயனாளிகளின் இல்லங்களுக்கே அங்கன்வாடி பணியாளர்கள் மற்றும் உதவியாளர்கள் நேரில் சென்று உணவு மற்றும் ஊட்டச்சத்து பொருட்களை வழங்கினார்கள்.
2014-ஆம் ஆண்டு 104508817 பேர் பயனாளிகளாக இருந்த நிலையில், 2020-இல் இந்த எண்ணிக்கை 85505148 ஆக குறைந்துள்ளது.
-----
(Visitor Counter : 124
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 172.61 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 172.61 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.17 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1800164
குடியரசுத் துணைத் தலைவர் செயலகம்
மக்களுக்கான சேவைகளை தரமான முறையில் குறித்த நேரத்தில் வழங்குவதை மேம்படுத்த குடியரசு துணைத் தலைவர் வலியுறுத்தல்
மக்களுக்கான சேவைகள் தரமான முறையில் குறித்த நேரத்தில் வழங்கப்படுவதை மேம்படுத்த வேண்டும் என்றும், அவற்றுக்கான அணுகல் மேம்படுத்தப்பட வேண்டும் என்றும் குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
சேவை வழங்கலில் ஏற்கனவே உள்ள முறைகளை ஆய்வு செய்ய வேண்டும் என்றும், சிறந்து செயல்படும் மாவட்டங்களின் நல்ல செயல்முறைகளை பின்பற்ற வேண்டும் என்றும் அவர் கேட்டுக்கொண்டார். அரசு திட்டங்களின் முக்கிய அங்கமாக சேவை வழங்கல் விளங்குவதாகக் கூறிய திரு நாயுடு, “சேவைகள் தாமதமாகாமல் நீர்த்துப் போகாமல் மக்களை சென்றடையாவிடில் சீர்திருத்தங்களுக்கு அர்த்தமில்லை,” என்றார்.
இந்தியாவில் ஆளுகை முறையை மாற்றியமைக்கும் பயணத்தில் குறிப்பிடத்தக்க நிகழ்வாக நேரடி பலன் பரிவர்த்தனை முறை திகழ்வதாக அவர் குறிப்பிட்டார். அனைவரையும் ஒன்றிணைத்து செல்ல வேண்டியதன் முக்கியத்துவம் குறித்து பேசிய திரு நாயுடு, வளர்ச்சி திட்டங்களின் பலன்கள் சமுதாயத்தின் அனைத்து பிரிவுகள், குறிப்பாக பாதிக்கப்படக்கூடியவர்கள் மற்றும் விளிம்பு நிலையில் உள்ளவர்களை, சென்றடைய வேண்டும் என்று அவர் கூறினார்.
2024-ம் ஆண்டுக்குள் 20 கோடி வீடுகளுக்கு குழாய் மூலம் தண்ணீர் வழங்கும் லட்சியமிக்க இலக்குக்காக அரசுக்கு அவர் பாராட்டு தெரிவித்தார்.
‘இந்தியாவை முன்னேற்றுதல்: மோடி அரசின் 7 ஆண்டுகள்’ எனும் புத்தகத்தை குடியரசு துணைத் தலைவர் மாளிகையில் வெளியிட்ட திரு நாயுடு, நாடு தனது 75-வது ஆண்டு விடுதலையைக் கொண்டாடி வரும் வேளையில், சாதாரண மனிதனுக்கு கண்ணியமிக்க வாழ்வை வழங்கும் அரசமைப்பு வாக்குறுதியின் முன்னேற்றத்தை மதிப்பிடுவதற்கான நேரமும் இது தான் என்றார்.
எந்தவொரு தனிநபர் மற்றும் சமூகத்திற்கு எதிரான பாகுபாடும் இல்லாமல் கண்ணியத்துடன் கூடிய வாழ்வை வழங்குவது தான் குடியரசின் தொடக்கதில் நமக்கு நாமே ஏற்றுக்கொண்ட உறுதிமொழி என்றும், எல்லா காலத்திலும் இதை கடைப்பிடிக்க வேண்டும் என்றும் அவர் கேட்டுக்கொண்டார்.
கேரள ஆளுநர் திரு ஆரிஃப் முகமது கான், வெளியுறவு மற்றும் நாடாளுமன்ற விவகாரங்கள் இணை அமைச்சர் திரு வி முரளிதரன், திறன் வளர்த்தல், தொழில் முனைதல் மற்றும் மின்னணு மற்றும் தகவல் தொழில்நுட்பம் இணை அமைச்சர் திரு ராஜிவ் சந்திரசேகர், நிதி ஆயோக் தலைமை நிர்வாக அதிகாரி திரு அமிதாப் காந்த், நாடாளுமன்ற உறுப்பினர் திரு கே ஜே அல்போன்ஸ், ஓக்பிரிட்ஜ் பப்ளிஷிங் பிரைவேட் லிமிடெட் இயக்குநர் திரு விகேஷ் தியானி உள்ளிட்டோர் நிகழ்ச்சியில் பங்கேற்றனார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744192
எஃகுத்துறை அமைச்சகம்
முன்னாள் குடியரசுத்தலைவர் திரு பிரணாப் முகர்ஜியின் மறைவுக்கு திரு தர்மேந்திர பிரதான் இரங்கல்
முன்னாள் குடியரசுத்தலைவர் திரு பிரணாப் முகர்ஜியின் மறைவுக்கு, மத்திய எஃகு, பெட்ரோலியம் மற்றும் இயற்கை எரிவாயுத்துறை அமைச்சர் திரு தர்மேந்திர பிரதான், இரங்கல் தெரிவித்துள்ளார். அவர் பகிர்ந்துள்ள ட்விட்டர் பதிவில், “இந்திய அரசியலில் அரும்பெரும் தலைவராக விளங்கிய திரு பிரணாப் முகர்ஜியின் மறைவு எனக்கு தனிப்பட்ட இழப்பாகும். அவர் விட்டுச் சென்றுள்ள வெற்றிடத்தை நிரப்புவது கடினம். இந்தியாவின் இளமையான நிதியமைச்சராக துவங்கி, 13-வது குடியரசுத் தலைவர் வரை அவர் நாட்டுக்கு சிறந்த பணியாற்றினார். அவருடைய அரசியல் அறிவுக் கூர்மை, நாடாளுமன்ற செயல்முறைகள் பற்றிய புரிதல், அரசியல் கட்சிகளைக் கடந்து ஒத்த கருத்தைத் திரட்டும் திறன் ஆகிய பண்புகளுக்காக அவர் என்றும் மதிக்கப்படுவார்” என்று தெரிவித்துள்ளார்.
(Visitor Counter : 92
பெண்கள் மற்றும் குழந்தை நலன் அமைச்சகம்
என்ஆர்ஐ திருமண வழக்குகளில் மத்திய மகளிர் குழந்தை மேம்பாட்டு அமைச்சகம் மேலும் ஒரு தேடும் சுற்றறிக்கையை வெளியிட்டுள்ளது
மத்திய மகளிர் குழந்தைகள் துறை செயலாளர் தலைமையில் இன்று புதுதில்லியில் நடைபெற்ற ஒருங்கிணைந்த இணைப்பு முகமையின் கூட்டத்தில் மேலும் ஒரு தேடுதல் சுற்றறிக்கையை வெளியிட முடிவு செய்யப்பட்டது.
இந்த முகமை சம்பந்தப்பட்ட நபரின் பாஸ்போர்ட்டை முடக்குவதற்கும் பரிந்துரை செய்த்து.
சென்ற மாதம் இந்த அமைச்சகம் ஐந்து தேடுதல் சுற்றறிக்கைகளை வெளியிட்டது. என்ஆர்ஐ திருமண வழக்குகளில் பெறப்பட்ட புகார்களை விசாரித்த பிறகு இந்த நடவடிக்கையை அமைச்சகம் எடுத்த்து.
என்ஆர்ஐகள் சம்பந்தப்பட்ட குற்ற விஷயங்களில் கைது நடவடிக்கை எடுக்கத் தகுதியுள்ள குற்றங்களில் ஒருங்கிணைந்த இணைப்பு முகமை தேடுதல் சுற்றறிக்கைகளை அனுப்ப இயலும். வெளிநாட்டில் வசிக்கும் கணவன் கைது செய்யப்படுவதை திட்டமிட்டு தவிர்க்கும்போதும், விசாரணை நீதிமன்றத்தில் ஆஜராகாதபோதும் இந்த தேடுதல் சுற்றறிக்கையை அனுப்ப இயலும். நீதிமன்ற விசாரணை அல்லது கைது செய்யப்படுவதை தவிர்ப்பதற்காக சம்பந்தப்பட்ட நபர் நாட்டைவிட்டு வெளியேறக்கூடும் என்ற நிலையிலும் தேடுதல் சுற்றறிக்கை அனுப்ப இயலும். தேசிய மகளிர் ஆணையம் வழக்குகளை ஆராய்ந்தப் பிறகு இத்தகைய தேடுதல் சுற்றறிக்கைகள் அனுப்பப்படும்.
===========
(Visitor Counter : 74